সর্বশেষ গত সোমবার রাজধানীর তেজগাঁওয়ের বেগুনবাড়িতে প্রকাশ্যে জনসম্মুখে ব্লগার ওয়াসিকুর রহমান বাবুকে কুপিয়ে হত্যা করা হয়। আর সমাজের আমরা সবাই যখন ভীতসন্তস্ত তখন ঘটনাস্থল থেকে দুই খুনীকে হাতেনাতে আটক করে পুলিশে সোপর্দ করেছে হিজরা সম্প্রদায়ের লোকজন। পুলিশ তাদের ৮দিনের রিমাণ্ডেও নিয়েছে। ওই দুই খুনি কথিত ধর্মীয় চেতনায় উদ্বুদ্ধ হয়ে জঙ্গি সংগঠন আনসারুল্লাহ বাংলা টিমের স্লিপার টিমে সদস্য বলে প্রাথমিক জিজ্ঞাসাবাদে জানিয়েছে। তারা সংগঠনের অন্য সদস্যদের চেনে না। তাদের ভাষায় ‘ব্লগ কী বুঝি না, আর তার লেখাও আমরা দেখিনি। হুজুরের পরামর্শ, সে ইসলামবিরোধী। এজন্য তাকে হত্যা করা ছিল ইমানি দায়িত্ব। আর তা পালন করতে বাবুকে হত্যা করেছি।’